Siaha District-a vawk thi leh damlote sawngbawl dan tura District Magistrate thuchhuah,"1405/2024-2025 Siaha the 1st August, 2024: District Magistrate mawhphurhna chelh mektu Addl DC Pu Abraham Beirazi Khithie chuan African Swine Fever (ASF) avanga vawk thì leh damlote sawngbawl dan turah a hnuaia tarlan ang hian thupek a chhuah. ORDER Mizoram pumah Vawk pul hri, African Swine Fever (ASF) vangin vawk tam tak an thi tawh a, an thi mek a, an la thih zel rin a ni. Mi thenkhat ten an vawk vulh thi te dai hnaiah te, lamlian thlangah te, kawr leh luiah te an paih thin a, hei hian mipui tan harsatna namen lo a thlen a, a uih rimchhiat bakah kan tui tlan luia a thli a luh chuan mihring hriselna atan pawha harsatna thlen thei a ni. Tin, African Swine Fever (ASP) vanga vawk thi, phum that loh hian, ramsa dang ah kai chhawn theih a ni bawk a. Kum 2022 ah pawh Sanghal ten an kai tih hriat a nih kha. Chuvangin kan District chhunga vawk thi leh damlo te sawngbawl dan tura hmalak hi kan tih makmawh a ni. 1. Khua leh veng tina vawk vulh zawng zawngte chu VC hriatpuinain registration kimchang taka tih vek tur a ni. Hetah hian mahni huan leh farm-a vulhte pawh a huamtu VC-ah zel registration an ti vek tur a ni. Henga registration nei lote chuan khawiah mah an vawk note leh a sa an hralh chhuah theih lohna turin VC-te'n certification system hmangin felfai takin hma an la ang. 2. Vawk thi tha taka phum an nih ngei theih nan, vawk thi reng reng chu VC-te hriatpui lova phum leh tih ral phal a ni lo a, a phumna kawnga harsatna neite chu VC-te kaltlangin sawrkarin a tanpui ang. Vawk vulhtu zingah miharsa zawk, heng hmeithai, chaklo leh chhumchhia zawk te awm theih a nih avangin a phum kawng-ah khawtlang leh sawrkarin ruahmanna a siam ang. 3. Vawk hri len lai chuan record kan neih leh a tak a inmil leh inmil loh hriat a nih theih nan a lo berah kar khat danah tal verification ti turin AH & Vety Department in inspection a nei thin ang. Attachment Loading attachment...",Dated: 1 st Aug 24 2:19 PM,https://dipr.mizoram.gov.in/post/siaha-district-a-vawk-thi-leh-damlote-sawngbawl-dan-tura-district-magistrate-thuchhuah